เจอเรื่องเครียดนิดหน่อยค่ะ โดนเพื่อนไม่คบทั้งห้อง เครียดมาก ไหนจะสอบไฟนอลอีก พบจิตแพทย์แล้ว ให้นามายังไม่หาย ควรย้ายโรงเรียนไหมคะหลีกเลี่ยง เพราะเจอหลายครั้งแล้ว
สวัสดีค่ะ อาการเครียด คิดมาก จากปัญหาชีวิตนั้น เป็นปัญหาที่พบได้บ่อย เกิดได้ในคนทั่วไปที่ต้องเผชิญกับปัญหา หากมีความเครียดต่อเนื่อง สะสม เป็นประจำก็อาจส่งผลกระทบต่อสุขภาพร่างกายและจิตใจ ทำให้มีอาการทางกายเช่นปวดศีรษะ อ่อนเพลีย มึนหัว นอนไม่หลับ ร่วมด้วยได้หากรู้สึกว่าความเครียดเป็นสาเหตุของความไม่สบายทางกายดังกล่าวมา ก็คงต้องแก้ที่สาเหตุค่ะ การรักษานั้นอาจจะต้องทำอย่างต่อเนื่องติดต่อกันหลายครั้ง มีทั้งการใช้ยาและทำจิตบำบัด โดยควรกลับไปติดตามอาการกับแพทย์สม่ำเสมอ เพื่อเฝ้าระวังภาวะซึมเศร้าร่วมด้วยปัญหาที่เกิดขึ้น แนะนำคุยเปิดใจกับครูและผู้ปกครองค่ะ หากคิดว่าเป็นปัญหาใหญ่ที่เป็นเกี่ยวกับสถานที่และสภาพแวดล้อมนั้นๆ การเปลี่ยนสถานที่ใหม่ก็อาจจะช่วยแก้ไขปัญหา แต่หากเป็นปัญหาที่ตัวเองด้วย ก็อาจจะต้องเข้ารับการรักษาและปรับเปลี่ยนทัศนคติและความคิดไปพร้อมๆกันค่ะ